ma Konko pi ma tomo Kinsasa (toki Kanse: Congo-Kinshasa) li lon ma Apika insa. ma la, ona li ma suli nanpa wan lon ma Apika. nanpa jan la, ona li ma suli nanpa tu tu lon ma Apika. ma Ankola en ma Konko pi ma tomo Pasawi en ma Santapiken en ma Susi Sutan en ma Ukanta en ma Luwanta en ma Upulunsi en ma Tansanija en ma Sanpija li lon poka ona.
ma ni lon ma anpa Konko. ni li ma anpa pi telo linja Konko.
tenpo pini la, ona li lawa tan ma Pesije. tenpo sike 1971 la, jan lawa Moputu li ante e nimi ma tawa ma Saju (toki Kanse: Zaïre). lawa ona li pini la, nimi pi tenpo pini li kama sin.
ma Konko pi ma tomo Kinsasa li jo e ijo mani mute. taso jan ona li jo e mani lili. tenpo mute la, jan ante mute tan ma ante li wile lawa e ijo mani ona.